Владислав Ходасевич
Обичам да говоря думи…

Превод от руски: Красимир Симеонов, —

chitanka.info

Обичам да говоря думи

не съвсем подходящи.

Прикови ме, ти синева,

с нитове тънко-звънтящи.

От всички вериги и болки

извират неведоми стихове.

Там всяка дума парола е,

оплетена в мрака среднощен.

Мъчителни вашите речи

са сякаш към кръст приковани.

А на мен тревата ми шепне

думички приласкани.

Пречиства всички неволи

ритъмът еднообразен.

Утихват старите болки

под напева безстрастен.

Свободно пей синевата

песни неясно-звънтящи.

Раждат тайни словата –

не съвсем подходящи.

30 април — 22 май 1907, Лидино

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.